**E L Ő T E R J E S Z T É S**

**Tárgy:** A Csanádapácai Közös Önkormányzati Hivatal 2024. évi költségvetésének módosítása

**Előterjesztő:** dr. Lipták Péter jegyző

**Előterjesztés tartalma:** határozati javaslat

**Szavazás módja:** egyszerű többség

**Az előterjesztés előkészítésében közreműködnek:** Megyeriné Lepsényi Aliz, aljegyző

Az államháztartásról szóló 2011. évi CXCV. törvény 34. § (4) bekezdése értelmében a képviselő-testület az előirányzat-módosítás, előirányzat átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

A Közös Hivatal költségvetését a társult önkormányzatok képviselő-testületei állapítják meg és biztosítják.

A Csanádapácai Közös Önkormányzati Hivatal (a továbbiakban: Közös Hivatal) – mint költségvetési szerv – költségvetése Csanádapáca Község Önkormányzata költségvetési rendeletében szerepel. A fentieket figyelembe véve szükséges, hogy a Közös Hivatal 2024. évi költségvetésének módosítását mindhárom település képviselő-testülete jóváhagyja.

Előterjesztésünk 1. melléklete tartalmazza a Közös Hivatal 2024. évi bevételi és kiadási előirányzatainak kormányzati funkciónkénti részletezését. Az eredeti előirányzatok összege 127.821 E Ft-ban került megállapításra, mely a korábbi módosítás során 136.971 E Ft-ra nőtt. A jelenlegi előterjesztésben 920 E Ft összegű előirányzat csökkentésre teszünk javaslatot, így az előirányzatok főösszege **136.051 E** **Ft-ra** csökken. A bevételi és kiadási előirányzatokat a teljesítési adatokhoz igazítottuk, a fel nem használt előirányzatokat a dologi kiadások előirányzatára csoportosítottuk át.

**A bevételi előirányzatok módosítására vonatkozó javaslatok:**

Az **államháztartáson belüli működési célú támogatások előirányzata 1 E Ft-**tal emelkedik kerekítés miatt (EPON választás).

A **közhatalmi bevételek előirányzata 15 E Ft-**tal emelkedik a ténylegesen befolyt bevételekhez igazodóan állatvédelmi bírságból a Kardoskúti Kirendeltségnél.

**A működési bevételek előirányzata 3 E Ft-tal csökken:**

* a jegyzőnél 4 E Ft-tal csökken a ténylegesen befolyt kamatbevételekhez igazodóan,
* Kardoskútnál 1 E Ft-tal emelkedik kerekítés miatt.

**Az irányítószervi támogatás előirányzata 933 E Ft-tal csökken** a tényleges bevételekhez igazodóan.

**A kiadási előirányzatok módosítására vonatkozó javaslatok:**

Jegyző:

* a **személyi juttatások** előirányzata **41 E Ft**-tal,
* a **munkaadót terhelő járulékok** előirányzata **38 E Ft-**tal csökken,
* a **dologi kiadások** előirányzata **75 E Ft**-tal emelkedik.

Csanádapáca:

* a **személyi juttatások** előirányzata **1.768 E Ft**-tal,
* a **munkaadót terhelő járulékok** előirányzata **302 E Ft-**tal csökken,
* a **dologi kiadások** előirányzata **1.819 E Ft**-tal emelkedik.

Pusztaföldvár:

* a **személyi juttatások** előirányzata **502 E Ft**-tal,
* a **munkaadót terhelő járulékok** előirányzata **93 E Ft-**tal csökken,
* a **dologi kiadások** előirányzata **595 E Ft**-tal emelkedik.

Kardoskút:

* a **személyi juttatások** előirányzata **219 E Ft**-tal,
* a **munkaadót terhelő járulékok** előirányzata **28 E Ft-**tal,
* a **dologi kiadások** előirányzata **418 E Ft**-tal csökken.

Összességében:

* a **személyi juttatások** előirányzata **2.530 E Ft**-tal,
* a **munkaadót terhelő járulékok** előirányzata **461 E Ft-**tal csökken,
* a **dologi kiadások** előirányzata **2.071 E Ft**-tal emelkedik.

Kérjük a Tisztelt Képviselő-testületet a Közös Hivatal 2024. évi költségvetési előirányzatainak módosítására vonatkozó javaslatunk elfogadására.

Csanádapáca, 2025. február 5.

dr. Lipták Péter s.k.

jegyző

**Határozati javaslat:**

Kardoskút Község Önkormányzat Képviselő-testülete (a továbbiakban: Képviselő-testület) megtárgyalta „**a Csanádapácai Közös Önkormányzati Hivatal** (a továbbiakban: Közös Hivatal) **2024. évi költségvetésének módosítása”** tárgyú előterjesztést és az alábbi határozatot hozza:

A Képviselő-testület:

1. Az előterjesztés 1. mellékletének megfelelő tartalommal 136.051 E Ft költségvetési főösszeggel elfogadja a Csanádapácai Közös Önkormányzati Hivatal 2024. évi módosított költségvetési előirányzatait.
2. Felkéri a jegyzőt, hogy a Közös Hivatal módosított költségvetését a soron következő költségvetési rendelet módosítás során Csanádapáca Község Önkormányzata 2024. évi költségvetési rendeletébe építse be.

**Felelős:** dr. Lipták Péter jegyző

**Határidő:** 2025. február 19.

1. melléklet

A CSANÁDAPÁCAI KÖZÖS ÖNKORMÁNYZATI HIVATAL 2024. ÉVI BEVÉTELEINEK ALAKULÁSA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | adatok E Ft-ban | |
|  | **Államháztartáson belülről** | | **Közhatalmi** | **Működési** | **Felhalmozási** | **Átvett pénzeszközök** | | **Finanszírozási bevételek** | | **Bevételek** |
| **Kormányzati funkció** | **műk.célú** | **felh.célú** | **bevételek** | **bevételek** | **bevételek** | **működési** | **felhalm.** | **maradvány** | **irányítósz.** | **összesen** |
|  | **tám.** | **tám.** |  |  |  | **célú** | **célú** | **ig. vétel** | **tám.** |  |
|  | Módosított ei. | Módosított ei. | Módosított ei. | Módosított ei. | Módosított  ei. | Módosított ei. | Módosított ei. | Módosított ei. | Módosított ei. | Módosított  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | |
| 011130-0 Jegyző |  |  |  | 84 |  |  |  |  |  | 84 |
| 011130-1 Csanádapáca |  |  | 405 |  |  |  |  |  |  | 405 |
| 011130-2 Pusztaföldvár |  |  |  | 188 |  |  |  |  |  | 188 |
| 011130-3 Kardoskút |  |  | 90 | 82 |  |  |  |  |  | 172 |
| 016010 EPON választás | 4 445 |  |  |  |  |  |  |  |  | 4 445 |
| 018030 Támogatási célú finanszírozási műv. | 0 | 0 | 0 | 0 | 0 | 0 | 0 | 2 773 | 127 984 | 130 757 |
| **ÖNKORMÁNYZATI HIVATAL ÖSSZESEN:** | **4 445** | **0** | **495** | **354** | **0** | **0** | **0** | **2 773** | **127 984** | **136 051** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** |

A CSANÁDAPÁCAI KÖZÖS ÖNKORMÁNYZATI HIVATAL 2024. ÉVI KIADÁSAINAK ALAKULÁSA

Adatok E Ft-ban

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Személyi** | **Munkaadót** | **Dologi** | **Ellátottak** | **Egyéb működési célú kiadások** | | **Beruházás** | **Felújítás** | **Egyéb felhalm.** | **Finanszírozási** | **Kiadások** |
| **Kormányzati funkció** | **juttatások** | **terhelő** | **kiadások** | **pénzbeli** | **tám.** | **tartalék** |  |  | **célú** | **kiadások** | **összesen** |
|  |  | **járulékok** |  | **juttatásai** |  |  |  |  | **kiad.**  **tám.** |  |  |
|  | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított  ei. | Módosított ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | | |
| 011130-0 Jegyző | 11 759 | 1 530 | 603 |  |  |  |  |  |  |  | 13 892 |
| 011130-1 Csanádapáca | 35 039 | 4 751 | 3 454 |  |  |  |  |  |  |  | 43 244 |
| 011220-1 Csanádapáca | 10 067 | 1 368 | 10 |  |  |  |  |  |  |  | 11 445 |
| 031030-1 Csanádapáca | 4 739 | 657 | 5 |  |  |  |  |  |  |  | 5 401 |
| **Csanádapáca összesen** | **49 845** | **6 776** | **3 469** |  |  |  |  |  |  |  | **60 090** |
| 011130-2 Pusztaföldvár | 23 868 | 3 270 | 1 466 |  |  |  |  |  |  |  | 28 604 |
| 011220-2 Pusztaföldvár | 4 434 | 638 | 17 |  |  |  |  |  |  |  | 5 089 |
| **Pusztaföldvár összesen** | **28 302** | **3 908** | **1 483** |  |  |  |  |  |  |  | **33 693** |
| 011130-3 Kardoskút | 20 457 | 2 832 | 638 |  |  |  |  |  |  |  | 23 927 |
| 016010 EPON választás | 3 582 | 529 | 338 |  |  |  |  |  |  |  | 4 449 |
| **ÖNKORMÁNYZATI HIVATAL ÖSSZESEN:** | **113 945** | **15 575** | **6 531** | **0** | **0** | **0** | **0** | **0** | **0** | **0** | **136 051** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** | **0** |